GiliGold/VAD_KnessetCorpus huggingface dataset:
דניאל רימון: הוא אומר מהם שני סוגי הפוליסי החדשים, שיהיו קיימים במועד שלאחר השלמת התיקון.
דניאל רימון: האחד הוא זה שמשמש למגנא ולמערכת יעל, והשני הוא שמשמש למערכת יעל.
דניאל רימון: התיקון גם כולל הוראת מעבר – מה קורה בשלבי הביניים עבור אלה שיש להם כבר היום מפתח מזהה של מגנא, איך הם יכולים לעבור לתצורה החדשה באמצעות דיווח למערכת בלבד.
דניאל רימון: בנוסף, התקנות כבר בלשונן היום מסדירות את ההבטחה שיהיה מרשם מסודר של התוקנים שבוטלו, התוקנים שבתוקף, כדי שתמיד יהיה ניתן לזהות האם המסמך שהגיע לפנינו הוא מסמך כשיר.
נירה לאמעי-רכלבסקי: יש לי שאלה טכנית.
נירה לאמעי-רכלבסקי: התקנות הן מכוח סעיף 44ד לחוק ניירות ערך ו-44י, שזה לפי התיקון שעדיין לא נכנס לתוקף עד שהתקנות יעברו.
נירה לאמעי-רכלבסקי: אני חושבת, שצריך אולי לציין כאן את חוק התיקון.
נירה לאמעי-רכלבסקי: סעיף 44י רבתי לא קיים היום בחוק ניירות ערך אלא בחוק המתקן.
דניאל רימון: אבל לפי חוק הפרשנות, זה בסדר.
דניאל רימון: בדקנו את זה.
נירה לאמעי-רכלבסקי: אז זה בסדר.
מאיר שטרית: האם התקנות משנות משהו בנושא של חתימה אלקטרונית?
דניאל רימון: לא, הן לא משנות.
דניאל רימון: אנחנו לא מייצרים שינוי.
נתן הרשקוביץ: חוק חתימה אלקטרונית, שבמסגרתו אנחנו פועלים בצורה הדוקה ומלאה, שחוקק על ידי הוועדה ותקף גם עבור מגנא, תקף במלואו גם עבור מערכת יעל.
נתן הרשקוביץ: כלומר, חתימה אלקטרונית מאושרות שמונפקת על ידי גורם מאשר, שכרגע זה קומסיין.
נתן הרשקוביץ: כל הדיונים שמסביב זה סיפור אחר.
דניאל רימון: כל מסמך על העקרונות של התיקון, לרבות התיקונים המתחוללים בוועדה בימים אלה.
מאיר שטרית: בואו נעבור לתקנות.
מאיר שטרית: אנחנו נקרא סעיף-סעיף, ואם יש למישהו הערות זה הזמן.
דניאל רימון: בתוקף סמכותנו לפי סעיפים 44ד(ב) ו-44י(ב) לחוק ניירות ערך התשכ"ח-1968 (להלן החוק): לפי הצעת הרשות, ובאישור ועדת המדע והטכנולוגיה של הכנסת, אנו מתקינים תקנות אלה: 1.
דניאל רימון: תיקון הפתיח: בפתיח לתקנות ניירות ערך (מאשר חתימה) התשס"ג-2003 (להלן - התקנות העיקריות): במקום "הוועדה לענייני מחקר ופיתוח מדעי וטכנולוגי" יבוא: "ועדת המדע והטכנולוגיה".
דניאל רימון: 2.
דניאל רימון: תיקון תקנה 1: בתקנה 1 לתקנות העיקריות – (1) בהגדרה "אסימון", בסופה יבוא "או לתיבת דואר אלקטרוני מאובטח".
דניאל רימון: (2) אחרי הגדרה "אתר הפצה" יבוא: "אתר הרשות" - "אתר המידע של הרשות" "גוף מפוקח" – כהגדרתו בתקנות ניירות ערך (דואר אלקטרוני מאובטח), התש"ע-2.1010".
דניאל רימון: (3) במקום ההגדרה "גורם מדווח" יבוא: "גורם מדווח" – "כהגדרתו בתקנות דיווח אלקטרוני".
דניאל רימון: (4) אחרי הגדרה "מגנא" יבוא: "מורשה גישה לתיבת דואר מאובטח" - כמשמעותו בסעיף 44י(א) לחוק.
דניאל רימון: (5) בהגדרה "מספר מזהה", בסופה יבוא "או כי ישמש מורשה גישה לתיבת דואר אלקטרוני מאובטח או כי ישמש לשתי המטרות בהתאם לצורך.
דניאל רימון: כפי שהסברתי קודם, ניתן לבחור בין שני סוגי הפוליסי.
דניאל רימון: זה לבחירת הגורם המפוקח.
דניאל רימון: (6) בהגדרה DS(Directory service ), בסופה יבוא " וכן מערכת דואר אלקטרוני מאובטח".
דניאל רימון: (7) אחרי הגדרה "תאגיד מדווח" יבוא: "תקנות דיווח אלקטרוני" – תקנות ניירות ערך, (חתימה ודיווח אלקטרוני), התשס"ג-2003.
דניאל רימון: (8) אחרי ההגדרה "תקנות חתימה אלקטרונית" יבוא: "תעודה אלקטרונית" - כהגדרתה בחוק חתימה אלקטרונית" 3.
דניאל רימון: בתקנה 3 לתקנות העיקריות: (1)
דניאל רימון: לפני הרישא המתחילה במילים: "הרשות תאשר" יבוא "(א)".
דניאל רימון: (2)
דניאל רימון: בתקנות משנה (א)(1)(א) אחרי "לעבודה עם המגנא" יבוא "ולעבודה עם מערכת דואר אלקטרוני מאובטח".
דניאל רימון: (3)
דניאל רימון: בתקנת משנה (ב) במקום "ובאתר ההפצה" יבוא "באתר ההפצה ובאתר הרשות".
דניאל רימון: 4.
דניאל רימון: בתקנה 4 לתקנות עיקריות - (1) בכותרת אחרי "במגנא" יבוא "במערכת דואר אלקטרוני מאובטח".
דניאל רימון: (2) במקום "שמגנא תוכל" יבוא "שמגנא ומערכת דואר אלקטרוני מאובטח יוכלו".
דניאל רימון: 5.
דניאל רימון: בתקנה 6(ד) לתקנות העיקריות, אחרי "הודעה על כך" יבוא: "באתר הרשות".
דניאל רימון: 6.
דניאל רימון: בתקנה 8 לתקנות עיקריות – (1) אחרי תקנת משנה (א) יבוא: "(א1) מאשר חתימה ינפיק לאדם שמונה כמורשה גישה לתיבת דואר אלקטרוני מאובטח מטעם גוף מפוקח, לפי בקשתו, מפתח פרטי ותעודה אלקטרונית, לצורך עבודה עם מערכת דואר אלקטרוני מאובטח".
דניאל רימון: (2) בתקנת משנה (ב) – (א) "במקום לפי תקנת משנה (א)" יבוא: "לפי תקנת משנה (א) או (א1)" (ב) "אחרי בדבר רישומו במגנא" יבוא: "או בדבר רישומו במערכת דואר אלקטרוני מאובטח, לפי העניין.
דניאל רימון: (3) בתקנת משנה (ג) במקום "בתקנת משנה (א)" יבוא בתקנת משנה (א) או (א1)", ואחרי "מורשה החתימה האלקטרונית" יבוא "או מורשה הגישה לתיבת דואר אלקטרוני מאובטח, לפי העניין".
דניאל רימון: (4) במקום תקנת משנה (ד) יבוא: "(ד) תעודה אלקטרונית שמנפיק מאשר חתימה כאמור בתקנה זו תהיה בהתאם להוראות חוק חתימה אלקטרונית ותיערך בשפה, בתוכן, בפורמט ובמבנה, כפי שתורה הרשות במסמך הטכני.
דניאל רימון: התעודה האלקטרונית תכלול, נוסף על הפרטים הנדרשים לפי חוק חתימה אלקטרונית, גם פרטים אלה - בתעודה המשמשת רק לצורך עבודה עם תיבת דואר אלקטרוני מאובטח - פרטי המספר המזהה וציון העובדה כי שימוש בתעודה נועד רק לצורך עבודה עם תיבת דואר אלקטרוני מאובטח.
דניאל רימון: לא תיקבע בתעודה האלקטרונית כל מגבלה לעניין השימוש המותר ולצורך עבודה עם תיבת אלקטרוני מאובטח.
דניאל רימון: בעל התעודה האלקטרונית יהיה מורשה הגישה לתיבת דואר אלקטרוני מאובטח.
קריאה: למה לא תיקבע מגבלה?
קריאה: למה היה חשוב להדגיש את זה?
דניאל רימון: כדי שהתוקן ישמש לכל דבר ועניין בקשר לתיקון הזה.
דניאל רימון: זו גם הלשון הנהוגה היום לגבי המגנא.
נתן הרשקוביץ: שאין מגבלה לשימוש במסגרת הדואר האלקטרוני.
דניאל רימון: לא יכול להיות שמישהו יקבל תוקן, והוא יוכל לקבל מהרשות רק הודעות על אגרות, והאחר יוכל לקבל הודעות מהרשות רק לגבי חובה של התאגיד להמציא מסמכים לרשות.
נירה לאמעי-רכלבסקי: האנשים שבסעיף 1 הם עובדי הרשות?
נתן הרשקוביץ: הם לא עובדי הרשות.
דניאל רימון: נכון שגם עובדי הרשות מקבלים תוקן, אבל הצד האחר לא צריך לחשוש כאשר הוא פונה לרשות אם מי שמקבל את זה הוא בעל תוקן או לא.
דניאל רימון: הוא מוגן שמה שמגיע לרשות, זו הרשות.
דניאל רימון: אנחנו רוצים להבטיח, שלא יגיד הצד האחר שאני המצאתי את זה למזכירה אבל הוא תכנן שהמזכירה תקבל רק אגרות ולא תקבל הוראה למסירה לדירקטורים בתאגיד.
דניאל רימון: זה מדבר רק על בעלי התוקן, שהם בקרב הגורמים המפוקחים.
דניאל רימון: אני ממשיכה לקרוא: בתעודה המשמשת לצורך דיווח אלקטרוני במגנא בלבד או לצורך דיווח אלקטרוני למגנא וכן לצורך עבודה עם תיבת דואר אלקטרוני מאובטח, פרטי מספר מזהה וציון העובדה כי השימוש בתעודה נועד רק לצורך דיווח אלקטרוני במגנא ולצורך עבודה עם תיבת דואר אלקטרוני מאובטח, אם מחזיק התעודה הורשה לכך.
דניאל רימון: לא תיקבע בתעודה האלקטרונית כל מגבלה לעניין השימוש המותר בה לצורך דיווח אלקטרוני במגנא ולצורך עבודה עם תיבת דואר אלקטרוני מאובטח.
דניאל רימון: בעל התעודה יהיה מורשה חתימה אלקטרונית, כהגדרתו בתקנות דיווח אלקטרוני.
דניאל רימון: כיוון שמה שמנוי בפסקה השנייה נוגע גם לעולם של המגנא, וכיוון שבעולם של המגנא יש הכרח שיהיו אפיונים מסוימים לאותו עובד, צריך להבחין בין השניים ולציין שהוא עמד באפיונים האלה.
נירה לאמעי-רכלבסקי: אבל אם הגוף המפוקח כן רוצה שהמזכירה שלו תקבל מכם רק הודעות לגבי אגרות.
דניאל רימון: הוא לא יכול.
נירה לאמעי-רכלבסקי: הוא צריך להעמיד אדם, שיקבל מכם את כל ההודעות.
דניאל רימון: אני מניחה, שבמרבית המקרים זה יהיה אותו אדם שמשמש גם היום במגנא, הגורם המדווח לחברה, מזכיר החברה.
דניאל רימון: בכללים לפי סעיף 44יא(א)(4) לחוק, תוכל הרשות לקבוע הוראות לעניין אופן השימוש בתעודה אלקטרונית שהונפקה כאמור בפסקאות (1) או (2) לחתימה אלקטרונית במערכת דואר אלקטרוני מאובטח.
נירה לאמעי-רכלבסקי: בסעיף 3 כתבתם:
נירה לאמעי-רכלבסקי: כללים לפי סעיף 44יא א4.
נירה לאמעי-רכלבסקי: אין סעיף כזה.
נירה לאמעי-רכלבסקי: כנראה התכוונתם לסעיף 44יא (א) ו-(ב).
דניאל רימון: התכוונו לסעיף 44יא(ב).
דניאל רימון: זה כנראה שינוי שנעשה במסגרת הדיון הוועדה, ולא עשינו התאמה.
נירה לאמעי-רכלבסקי: האם את בטוחה שאת לא צריכה גם את סעיף (א) לפה?
דניאל רימון: לא, כי מדובר על הסמכה לקבוע כללים לפי סעיף מסוים, והסעיף הזה הפך להיות (ב).
נירה לאמעי-רכלבסקי: גם ב-(א) יש כללים לעניין הליכי רישום.
דניאל רימון: אולי נפנה לסעיף 44יא כולו.
דניאל רימון: 10.
דניאל רימון: העברת מידע בדבר הנפקת תעודה אלקטרונית או חידוש תוקפה: 7.
דניאל רימון: במקום תקנה 10 לתקנות העיקריות יבוא: 10.
דניאל רימון: בלי לגרוע מהוראות כל דין לעניין ניהול מאגר תעודות אלקטרוניות תקפות ומאגר תעודות אלקטרוניות בטלות, יחולו הוראות אלה: הנפיק מאשר חתימה תעודה אלקטרונית חדשה או חידש תוקפה של תעודה אלקטרונית קיימת והתעודה משמשת רק לצורך עבודה עם תיבת דואר אלקטרוני מאובטח - יעביר מאשר חתימה למערכת הדואר האלקטרוני המאובטח את פרטי התעודה האלקטרונית שהנפיק או שחידש.
דניאל רימון: הכוונה היא, שהמעבר בין התעודות מצריך דיווח בלבד.
דניאל רימון: "הנפיק מאשר חתימה תעודה אלקטרונית חדשה או חידש תוקפה של תעודה אלקטרונית קיימת, והתעודה משמשת לצורך דיווח אלקטרוני במגנא בלבד או משמשת לצורך דיווח אלקטרוני במגנא וכן לצורך עבודה עם תיבת דואר אלקטרוני מאובטח – יעביר מאשר החתימה למגנא את פרטי התעודה האלקטרונית שהנפיק או שחידש, לרבות המפתח הציבורי של התעודה האלקטרונית, וכן יעביר למערכת הדואר האלקטרוני המאובטח את פרטי התעודה האלקטרונית שהנפיק או שחידש כאמור".
דניאל רימון: כאן יש ממש החלפת מוצרים.
נירה לאמעי-רכלבסקי: זה הכל חובות על הגורם המאשר.
נתן הרשקוביץ: זה זהה לחובות שלו היום במגנא.
נתן הרשקוביץ: מה ששייך למגנא נשאר אותו דבר, אבל היות והיום מגנא כוללת גם את מערכת יעל בחלק המקרים אז אותו דבר של מגנא תקף גם כאן.
דניאל רימון: "העברת הנתונים האמורים למגנא או למערכת דואר אלקטרוני מאובטח, לפי העניין, תתבצע ישירות ל- D.S באמצעות האינטרנט באמצעות קו נל"ן ייעודי או בדרך אחרת, הכל כפי שתורה הרשות במסמך הטכני, ותסתיים לאחר קליטת הנתונים ב-D.S." 8.
דניאל רימון: בתקנה 11(א) לתקנות העיקריות – (1) במקום "יעביר מאשר החתימה לרשות" יבוא "יעביר מאשר החתימה למגנא או למערכת דואר אלקטרוני מאובטח, לפי העניין".
דניאל רימון: (2) במקום "המועברת לרשות" יבוא "המועברת למגנא או למערכת דואר אלקטרוני מאובטח, לפי העניין.
דניאל רימון: (3) בכל מקום, במקום "הבטלות לרשות" יבוא "הבטלות למגנא או למערכת דואר אלקטרוני מאובטח, לפי העניין".
דניאל רימון: 9.
דניאל רימון: בתקנה 12 לתקנות העיקריות – בפסקה (1) – בפסקת משנה (ו), אחרי "למגנא" יבוא "למערכת דור אלקטרוני מאובטח".
דניאל רימון: בפסקת משנה (ז), אחרי "למגנא" יבוא "או למערכת דואר אלקטרוני מאובטח".
דניאל רימון: בפסקת משנה (י), אחרי "למגנא" יבוא "או למערכת דואר אלקטרוני מאובטח, לפי העניין" ואחרי ,הנתונים במגנא" יבוא "או במערכת דואר אלקטרוני מאובטח, לפי העניין".
דניאל רימון: אחרי פסקת משנה (יא) יבוא – "(יב) הוראות נוספות לעניין ממשק מול מערכת דואר אלקטרוני מאובטח".
דניאל רימון: בפסקה (3), במקום "קשר לרשות" יבוא "קשר למגנא ולמערכת דואר אלקטרוני מאובטח".
דניאל רימון: בפסקה (4) אחרי "הגורמים המדווחים" יבוא "והגופים המפוקחים".
דניאל רימון: בפסקה (6), במקום "חידוש תוקפה וביטולה" יבוא "ותעודה אלקטרונית לצורך עבודה עם תיבת דואר אלקטרוני מאובטח, חידוש תוקפן של תעודות כאמור וביטולן".
דניאל רימון: בפסקה (8) – ברישה, אחרי המילים "לעבודה מול המגנא" יבוא "או לצורך עבודה מול מערכת דואר אלקטרוני מאובטח".
דניאל רימון: בפסקת משנה (א), במקום "לצורך דיווח אלקטרוני לרשות לפי תקנות אלה" יבוא "לפי תקנות אלה לצורך דיווח אלקטרוני לרשות או לצורך עבודה עם תיבת דואר אלקטרוני מאובטח".
נירה לאמעי-רכלבסקי: האם לגורם המאשר יש קו ישיר אליכם, למערכת הדיווח האלקטרוני?
נירה לאמעי-רכלבסקי: זה משהו חדש.
נתן הרשקוביץ: זה קיים כל הזמן.
נתן הרשקוביץ: הקו הזה קיים למגנא כבר 5 שנים.
דניאל רימון: מאז 2003.
מאיר שטרית: כלומר, אם בוטלה תעודה של מישהו אתם יודעים על זה מיד.
נירה לאמעי-רכלבסקי: לתוך אותה מערכת.
נתן הרשקוביץ: אנחנו במגנא חייבים לדעת על זה מיד, כדי שלא יוצר מצב בו מישהו מצא תעודה שהלכה לאיבוד ומדווח על כך לרשות.
נתן הרשקוביץ: אותם כללים תקפים גם כאן.
נתן הרשקוביץ: אין פה שום דבר חדש.
דניאל רימון: בתקנות 14 לתקנות העיקריות – (1) בתקנת משנה (א), אחרי "לצורך דיווח אלקטרוני לרשות" יבוא "או לצורך עבודה עם מערכת דואר אלקטרוני מאובטח" (2) בתקנת משנה (ב)(1) אחרי "לצורך דיווח אלקטרוני לרשות" יבוא "או לצורך עבודה עם מערכת דואר אלקטרוני מאובטח".
דניאל רימון: 11.
דניאל רימון: תחילתן של תקנות אלה 30 יום ממועד פרסומן.
דניאל רימון: אני מזכירה שתקנות האלה מובאות על ידי שני השרים הרלוונטיים.
דניאל רימון: התקנות האחרות תלויות בהיכנסן לתוקף של התקנות האלה.
דניאל רימון: החוק בכללותו תלוי בכניסה לתוקף של שתי התקנות והכללים שיפורסמו.
מאיר שטרית: האם למישהו יש הערות?
דורון רונן: מבחינת התקנות עצמן, אין הערות.
דורון רונן: לי יש משהו חסר.
דורון רונן: הביקורת על אבטחת המידע של הגורם המאשר את החתימה חסרה לי כאן.
נירה לאמעי-רכלבסקי: יש תקנות חתימה אלקטרונית.
מאיר שטרית: מה זאת אומרת ביקורת על מורשה חתימה?
מאיר שטרית: יש עליו ביקורת קבועה של רשם משרד המשפטים.
מאיר שטרית: הוא לא צריך ביקורת מיוחדת לצורך המגנא.
מאיר שטרית: על מורשה חתימה יש ביקורת קבועה, והוא חייב לעמוד בסטנדרטים, שאם הוא מפר אותם הוא יכול לאבד את הרישיון שלו.
נירה לאמעי-רכלבסקי: ויש לו גם סט של תקנות במסגרת חוק חתימה אלקטרונית, שמדברות על אבטחה.
נתן הרשקוביץ: אנחנו פועלים על פי חוק חתימה אלקטרונית, ולא ממציאים פה משהו חדש.
מאיר שטרית: בחוק חתימה אלקטרונית יש פיקוח מאוד הדוק על מורשה חתימה.
מאיר שטרית: מבחינה זו, אין מקום לדאגה.
יעל תנחומא: הגורם המאשר הוא פעיל לצורך עניינים אחרים גם.
יעל תנחומא: זה לא גורם מאשר שעובד רק לצורך רשות לניירות ערך.
יעל תנחומא: הוא פועל באופן סדיר ומפוקח גם בעניינים אחרים.
דורון רונן: הוא מפוקח מבחינת דיווחים וקריטריונים, שאני הבנתי שהם קריטריונים המדברים על רישיונות וכישורים.
דורון רונן: לא ראיתי התייחסות לנושא של הביקורת על אבטחת המידע שלו.
נירה לאמעי-רכלבסקי: יש תקנות לגבי חתימה אלקטרונית מאובטחת, מערכות חומרה ותוכנה ובדיקת בקשות.
נירה לאמעי-רכלבסקי: אלה תקנות שממש מפרטות את סוגי התוכנה, את המפתחות והתקנים.
מאיר שטרית: זה מסודר בחוק הראשי.
דניאל רימון: תקנה 3 בתקנות אלה אומרת, שהרשות לא מחילה עליו תנאים נוספים אבל היא בוחנת איך זה מסתדר עם ההוראות הקיימות כאן.
נירה לאמעי-רכלבסקי: אני חושבת, שרשם הגורמים המאשרים במשרד המשפטים גם עוכב אחרי כל הפעילויות לפי החוקים השונים.
מאיר שטרית: האם יש הערות נוספות?
מאיר שטרית: אם אין הערות נוספות אנחנו נעבור להצבעה.
מאיר שטרית: ה צ ב ע ה בעד – 1 נגד – אין נמנעים – אין התקנות התקבלו תודה רבה, הישיבה נעולה.
מאיר שטרית: אנחנו דנים בתקנות מידע גנטי (עריכת בדיקה גנטית לקשרי משפחה, תיעודה ושמירת תוצאותיה), התש"ע-2009.
מאיר שטרית: אני מבקש להעיר, גם למשרד המשפטים, שלא יכול להיות שבדקה ה-90, אחרי שישבנו כאן ודנו, אתם מגישים אתמול נוסח חדש.
מאיר שטרית: האמת היא שעמדתי לבטל את הישיבה הזאת כי הדרך הזאת לא מקובלת עלי.
מאיר שטרית: היה דיון, אתם צריכים מראש להכין.
מאיר שטרית: אם אתם רוצים לשנות נוסח, שבו אתנו מלכתחילה ונדבר על הנוסח הזה, תשבו עם היועצת המשפטית שלנו, תשבו אתי, נבדוק מה אתם רוצים לשנות ונבוא לוועדה כאשר השינויים נעשו לא בדקה ה-90, כאשר אנחנו מקבלים פתאום נוסח אחר לגמרי, נוסח שונה, בכמה וכמה נושאים מהנוסח עליו סיכמנו בוועדה.
מאיר שטרית: זאת פעם אחרונה שאני מכנס ישיבה בצורה הזאת.
מאיר שטרית: אם יגישו חוק יום לפני קיום הישיבה, אני אבטל את הישיבה.
מאיר שטרית: אני אומר את הדברים במפורש, כדי שלא תהיינה אי-הבנות.
מאיר שטרית: אני מבקש מכם להסביר מה השינויים שאתם מכניסים ולמה.
מאיר שטרית: בפעם שעברה עברנו על סעיף 1 עד 5, ואני רואה ששיניתם בסעיפים האלה דברים שונים.
נירה לאמעי-רכלבסקי: הוועדה הניחה על השולחן את הנוסח בעקבות הדיון.
מאיר שטרית: יש את נוסח הדיון ויש את הנוסח החדש שלכם.
מאיר שטרית: תסבירו מה השינויים שאתם מכניסים ולמה.
פרץ סגל: אני רוצה לומר שאמנם הנוסח הועבר ברגע האחרון, אבל הסיבה היא לא בגלל שלא עבדנו במשך הזמן הזה אלא להפך, ניגשנו למעבדות, למדנו את הדברים והיו חילופי דברים ארוכים בין המשרדים השונים על מנת לקבל את כל ההערות.
פרץ סגל: יכולנו להביא את הדברים תוך כדי הדיון כהצעות לשפר את הנוסח הישן, אבל חשבנו שיותר נוח יהיה שהנוסח הזה יהיה מונח לפני חברי הוועדה כדי שאפשר יהיה לראות את זה בכתובים ולא רק תוך כדי הדיון בעל פה.
פרץ סגל: אני מתנצל שמבחינת הזמן באמת היינו אולי יכולים לעשות את זה יותר מהר, אבל כך הדברים התגלגלו וזאת לא פעם ראשונה שדברים מגיעים ברגע האחרון.
פרץ סגל: לגופם של דברים.
פרץ סגל: התיקונים אינם תיקונים מהותיים אלא באמת בעקבות הדיון הקודם, ניסיון להתאים עד כמה שאפשר את התקנות למציאות הנוהגת בשטח.
פרץ סגל: לא שינינו מבחינת המדיניות.
פרץ סגל: בפעם הקודמת למשל חשבנו, בנוסח הקודם, שבית המשפט ישלח יחד עם הצו את התמונות, את התעודות המזהות וכדומה, ובסופו של דבר אמרנו שחבל לעבור את ההלוך ושוב הזה.
פרץ סגל: בית המשפט רק יורה על פי איזה תעודה מזהה ובמעבדה יזהו את האיש על פי התעודה המזהה, מה קורה אם אין מצב תעודה מזהה בדיוק, איך המעבדה תנהג וכדומה.
פרץ סגל: למעשה הדברים אינם משנים את המהות אלא יותר התאמות טכניות של התקנות למציאות בשטח.
פרץ סגל: נראה לי שאם אנחנו רוצים לעמוד על השינויים, עדיף לקרוא אותם מאשר לומר את הדברים בעל פה.
מאיר שטרית: נתחיל לקרוא מהתחלה.
פרץ סגל: אני חושב שהנוסח שמונח בפני אדוני הוא נוסח שמקובל על כל הגורמים השונים כי באמת ניסינו עד כמה שאפשר להתייחס לכל ההערות השונות, ואולי יש הערה אחת או שתיים שהבוקר עוד קיבלתי אותן.
פרץ סגל: קיבלתי הערות מהאגודה לזכויות האזרח ומהפרקליטות, כך שאני חושב שאם אנחנו נקרא, לא יהיו לנו דיונים ארוכים יותר על הנושא.
מאיר שטרית: נתחיל.
נירה לאמעי-רכלבסקי: אני אלך לסעיפים שכבר דיברנו עליהם.
מאיר שטרית: נקרא את הכל מהתחלה.
נירה לאמעי-רכלבסקי: בתוסף סמכותי לפי סעיפים 28יז ו-44(ג) לחוק מידע גנטי, התשס"א-2000 (להלן – החוק), לאחר התייעצות עם שר הבריאות ובאישור ועדת המדע והטכנולוגיה של הכנסת, אני מתקין תקנות אלה: 1.
נירה לאמעי-רכלבסקי: הגדרות בתקנות אלה – "אחראי על הגנת מידע" – מנהל המעבדה או מי שהוא מינה לכך, לפי תקנה 11(ב).
נירה לאמעי-רכלבסקי: "אתר שמירת מידע מאובטח" – אחד מאלה: (1) מאגר מידע כהגדרתו בחוק הגנת הפרטיות אשר המידע בו נשמר בנפרד מכל מידע אחר, באופן המונע גישה אליו מכל תקשורת חיצונית ומונע גישה בלא הרשאה, ובכפוף להוראות בדבר מאגר מידע המכיל מידע מוגבל כאמור בתקנות הגנת הפרטיות (תנאי החזקת מידע ושמירתו וסדרי העברת מידע בין גופים ציבוריים), התשמ"ו-1986.
נירה לאמעי-רכלבסקי: זאת הערה של הוועדה שהוכנסה בנוסח הקודם ונשמרה גם כאן.
נירה לאמעי-רכלבסקי: כאן, בתקנות שהיו בפנינו ואחרי שדיברנו, אנחנו כתבנו שהדגימות יישמרו באופן נפרד מפרט מזהה כלשהו, למעשה כמו במאגר הממוחשב וכך יהיה גם במאגר ידני, והייתה כאן הסיפא שיישמרו כאן גם צו לבדיקה או מצורפיו לרבות העתקי צילומי הנבדקים, הטופס האמור בתקנה 8(ג), תוצאות בדיקה וחוות דעת, ואלה בלבד.
נירה לאמעי-רכלבסקי: כלומר, הורדתם מאותו ארכיון את המסמכים וגם את העניין של שמירה באופן נפרד בין דגימה לבין פרט מזהה.
טליה אגמון: במקום ליצור רשימה של מסמכים שיכול להיות שיהיה עוד מסמך והוא לא מופיע כאן, פשוט השארנו את זה פתוח ונגיד בהמשך שכל המידע שיש עליו פרטים מזהים צריך להישמר באון מאובטח.
טליה אגמון: לגבי הדגימות, אחד הדברים שלמדנו מהערות המעבדות הוא שהפרדנו בין דגימות הדם שנלקחות וה-DNA שמופק מהן.
טליה אגמון: הדגימות מושמדות אחרי זמן יחסית קצר ועליהן יש פרטים מזהים והן יישמרו באופן מאובטח.
טליה אגמון: ה-DNA נשמר רק עם קוד עליו כאשר הקוד, גם הוא, נמצא באתר שמירת מידע מאובטח.
טליה אגמון: בעצם אין צורך לומר שהדגימות יישמרו בו באופן נפרד מפרט מזהה כי הדגימות נשמרות עם פרטים מזהים, לא בנפרד מהם, ולעומת זאת ה-DNA נשמר רק עם הקוד.
מאיר שטרית: חוק חסיון גנטי קובע הפרדה.
טליה אגמון: אפשר, אבל צריך לומר.
טליה אגמון: זה מה שעשינו בהמשך התקנות.
טליה אגמון: הפרדנו בין הדגימות לבין ה-DNA לבין הניירות.
טליה אגמון: ברור שכל מה שיש עליו פרט מזהה, נשמר באופן מאובטח.
נירה לאמעי-רכלבסקי: אם זה ברור, למה לא לכתוב את זה?
טליה אגמון: כי זאת הגדרה של אתר שמירת מידע מאובטח.
טליה אגמון: אני מגדירה מהו האתר.
טליה אגמון: אני לא מגדירה בשלב הזה מה נשמר בתוכו.
טליה אגמון: אחר כך אני אומרת מה צריך לשמור באתר שמירת מידע מאובטח.
נירה לאמעי-רכלבסקי: זה משהו יותר בסיסי מלשמור צו או לשמור תמונה.
נירה לאמעי-רכלבסקי: זה משהו בסיסי שהאתר הזה מאופיין בכך שלא שומרים בו דגימות ופרטים מזהים שמשויכים אליהם.
טליה אגמון: אני אדגיש עוד פעם.
טליה אגמון: דגימות הדם הנוזלי בתוך המבחנה, יש עליהן פרטים מזהים וזה חייב להישאר כך.
נירה לאמעי-רכלבסקי: אמרת שיש DNA ויש עליו קוד.
טליה אגמון: ה-DNA שמופק מתוך הדם נמצא בתוך מבחנות יותר קטנות עליהן יש רק קוד.
טליה אגמון: זה כתוב בהמשך.
נירה לאמעי-רכלבסקי: איפה נמצא הפרט המזהה?
נירה לאמעי-רכלבסקי: למי שייך הקוד הזה?
טליה אגמון: במסמכים, בפרטים, במחשב.
נירה לאמעי-רכלבסקי: זה לא נשמר באתר?
טליה אגמון: כן, באתר מוגן שהוא מחשב לצורך העניין או במעבדות אחרות, הטופס שממלאים אחר כך.
טליה אגמון: כלומר, יש מקום אבל זה בנפרד מה-DNA עצמו.
מאיר שטרית: ב-DNA אין פרטים מזהים אלא יש קוד.
מאיר שטרית: איפה עושים את הקשר בין הקוד לבין השם של האיש?
טליה אגמון: במסמכים בהם מופיעים פרטים מזהים של האדם.
מאיר שטרית: שנשמרים במקום אחר.
טליה אגמון: ה-DNA נשמר במקרר עם קוד.
מאיר שטרית: מה קורה כאשר אדם רוצה לזהות את הבדיקה המסוימת?
טליה אגמון: הוא צריך למצוא את המפתח.
מאיר שטרית: המפתח נמצא במאגר אחר?
טליה אגמון: הוא נמצא במאגר מידע מאובטח, אם זה מחשב.
מאיר שטרית: מאגר אחר.
מאיר שטרית: לא אותו מאגר בו נמצא ה-DNA.
טליה אגמון: ה-DNA הפיזי – יש DNA פיזי ויש את האינפורמציה – נמצא במקרר והוא שמור.
מאיר שטרית: ה-DNA הפיזי לא אומר כלום לאף אחד.
מאיר שטרית: אני מדבר על האינפורמציה.
מאיר שטרית: האינפורמציה על ה-DNA נמצאת במחשב בדרך כלל.
מאיר שטרית: ואת אומרת ששם יש קידוד.
מאיר שטרית: נגיד, פלוני-אלמוני, הקוד שלו הוא חמש.
מאיר שטרית: איך קושרים בין הקוד לבין שם האיש?
מאיר שטרית: מי קושר ואיך קושרים?
מאיר שטרית: למיטב זיכרוני חוק חסיון גנטי אמר שתהיה הפרדה בין האינפורמציה של ה-DNA, כלומר, מה התוצאות של הבדיקה, לבין הפרטים או הקוד המזהה, הזיהוי של האיש.
מאיר שטרית: איך ההפרדה הזאת מתבצעת?
טליה אגמון: בשלב כלשהו זה חייב להתחבר ביחד כי כותבים את חוות הדעת.
מאיר שטרית: כאשר רוצים לכתוב אותה.
מאיר שטרית: מי שרשאי, יכול לגשת ולעשות את הזיהוי.
טליה אגמון: זה במסמכים, בחוות הדעת, שכולם נשמרים באופן מאובטח.
טליה אגמון: אי אפשר לעשות את ההפרדה לחלוטין כי אתה צריך את החיבור הזה כדי לכתוב את חוות הדעת.
נירה לאמעי-רכלבסקי: במאגר המידע הממוחשב לצורך העניין, בסעיף 1, אנחנו שומרים את התוצאה של הבדיקה הגנטית ויש לידה גם קוד.
נירה לאמעי-רכלבסקי: במאגר שאנחנו מדברים עליו כאן, שהוא מוגן.
טליה אגמון: זה מאגר שהוא מאובטח.
נירה לאמעי-רכלבסקי: היכן נמצאים השמות?
נירה לאמעי-רכלבסקי: השמות שמפענחים את הקוד.
מאיר שטרית: במסמכים.
נירה לאמעי-רכלבסקי: לא על המחשב?
טליה אגמון: גם במחשב.
מאיר שטרית: באותו מחשב?
טליה אגמון: התוכנה הזאת היא תוכנה מאובטחת וצריך סיסמה ואמצעי אבטחה כדי להשתמש בה ולא בכל המעבדות זה כבר ממוחשב.
מאיר שטרית: באותו מחשב נמצאים גם הפרטים, גם המסמכים וגם הקודים?
מאיר שטרית: או שהם נפרדים?
מאיר שטרית: איך זה עובד?
רון לבנטל: אי אפשר שתהיה הפרדה מוחלטת.
רון לבנטל: זאת אומרת, אתה צריך איזשהו חיבור והחיבור יימצא על המחשב.
רון לבנטל: על המחשב שהוא מאובטח, עם קוד גישה, עם ניתוק מוחלט מכל המערכות האחרות של בית החולים, עם הרשאות לאנשים ספציפיים, נמצאים הפרטים של הדגימה.
רון לבנטל: ה-DNA עצמו של האנשים נמצא במקום אחר לגמרי עם קוד מספרי בלי שום שם.
רון לבנטל: זאת אומרת, זאת ההפרדה.
מאיר שטרית: בחוק הראשי כתוב: "דגימת DNA שנלקחה לצורך מחקר ותוצאות בדיקה גנטית שנערכה לגביה, יופרדו הפרטים המזהים מהדגימה ומתוצאות בדיקתה אלא אם כן נתן הנבדק הסכמה בכתב וכולי".
טליה אגמון: מדברים על מחקר.
טליה אגמון: אנחנו כאן לא מדברים על מחקר.
טליה אגמון: ההוראה הבאה שמדברת על הקליני, להפך, כתוב שלא יופרדו כי יש חשיבות לשמירה המזוהה, כדי שלא נתבלבל.
מאיר שטרית: בקליני כתוב שלא יופרדו?
טליה אגמון: בקליני, כן.
רון לבנטל: אני לא יכול להפריד.
טליה אגמון: בכל מקרה, זה לא מחקר.
רון לבנטל: גם תוצאות בדיקות גנטיות בגנטיקה, יש את אותו סיפור.
טליה אגמון: דרך אגב, שומרים תוצאות של בדיקות גנטיות רגילות, נניח בדיקות לפני הריון, ביחד עם בדיקות לקשרי משפחה?
טליה אגמון: זה אותו מאגר?
טליה אגמון: קשרי משפחה נשמרים בנפרד.
מאיר שטרית: סעיף 15 לא חל על מחקר.
טליה אגמון: סעיף 15(ב)(1) אומר ש"דגימה מזהה שנלקחה לצורך טיפול רפואי, לא יופרדו הפרטים המזהים מהדגימה".
טליה אגמון: לעומת זאת, בדגימה של מחקר, כן.
טליה אגמון: הדגימות האלה יותר דומות לדגימות שנלקחו לטיפול רפואי כי הזיהוי של הבן אדם הוא חשוב ברמה שצריך לחזור אליו אחר כך וצריך לכתוב חוות דעת.
טליה אגמון: זה לא דומה לבדיקות מחקר שאחרי שלקחנו, פחות חשוב לנו כבר מי הבן אדם עצמו ובודקים מה יש לו בדם.
טליה אגמון: כאן עדיין צריך לחזור ולכתוב חוות דעת.
טליה אגמון: אי אפשר לעשות את ההפרדה המוחלטת שנדרשת.
נירה לאמעי-רכלבסקי: סעיף 16 לגבי זה שנבדק רשאי להורות בכתב על מחיקת הפרטים המזהים שלו מדגימת DNA שנלקחה ממנו, זה משהו שאתם מציעים לאנשים שנותנים דגימה?
טליה אגמון: זאת שאלה משפטית טובה, כמה הסעיפים האלה חלים לגבי הבדיקות של קשרי משפחה שיש להן פרק נפרד ומיוחד והוראות ספציפיות לגבי השמירה ולגבי הזיהוי.
טליה אגמון: ברור לי שיש בעייתיות גדולה בזה שמישהו שעשה בדיקה גנטית לקשרי משפחה, יכול אחרי חודש או חודשיים לבקש למחוק את הפרטים המזהים, כי אם יצטרכו את הבדיקה הזאת לצורך הליך משפטי בהמשך, היא לא תהיה זמינה כי מחקו את הפרטים המזהים.
רינה נשר: מה גם שבשונה מדגימה שנלקחת לצורך טיפול רפואי מהבן אדם עצמו, באמת הוא יכול לבקש שזה יימחק אבל בדיקה גנטית שנערכת לצורך בחינת קשרי משפחה, זה משליך על אנשים אחרים.
אדוארד ווייס: גם בסעיף 44 של החוק לגבי הסמכות של שר המשפטים להתקין את התקנות כתוב במפורש גם לגבי שמירת תוצאותיה.
נירה לאמעי-רכלבסקי: נשאלת השאלה למה לשמור בכלל תוצאות של בדיקות גנטיות שלא לקשרי משפחה, בטח אם הנבדק ביקש למחוק את השם שלו, כאשר אז זאת סתם דגימה שאין מה לעשות אתה.
טליה אגמון: אלה לא התקנות האלה.
עפרה בלבן: אנחנו מדברים על תרומות זרע ותרומות ביצית שהאפקטיביות שלהן היא לטווח של 20-25 שנים.
עפרה בלבן: אם רוצים אחר כך לברר, אח ואחות, אם הם רוצים לבדוק את זה, בהחלט צריך לאפשר שמירה להרבה מאוד זמן.
נירה לאמעי-רכלבסקי: אז אסור לאפשר מחיקה של פרט מזהה.
עפרה בלבן: לעניות דעתי לא.
עפרה בלבן: יכול להיות שהבן שלי ירצה לברר לגבי אחיו או אחותו.
מאיר שטרית: איך בתרומת זרע יכולים לברר מי זה האבא או האימא?
עפרה בלבן: על ידי בדיקה גנטית פשוטה.
מאיר שטרית: מי ייתן להם לבדוק?
מאיר שטרית: יבדקו את כל דגימות הזרע?
עפרה בלבן: לא.
עפרה בלבן: יגישו שני מספרי תעודות זהות לפי חוק התרומות החדש ואז בית המשפט יכול יהיה לבדוק אם שתי תעודות הזהות האלה מתאימות על פי הרישומים ואם יהיה צורך, גם על פי בדיקת רקמות.
טליה אגמון: על פי חוק הביציות החדש, הוא בדרך, אם יהיה שם מאגר של תעודות זהות של מי שתרמו ביציות ולאן הביציות הלכו, לא יהיה צורך במאגר הזה.
טליה אגמון: זה לא קשור אחד לשני אלא אלה שני דברים נפרדים לחלוטין.